CELEX: 52022PC0059
Language: sl
Date: 2022-02-23
Title: Predlog SKLEP SVETA o določitvi stališča, ki se v imenu Evropske unije zastopa na 57. zasedanju strokovnega odbora za prevoz nevarnega blaga Medvladne organizacije za mednarodni železniški promet v zvezi z določenimi spremembami Dodatka C h Konvenciji o mednarodnem železniškem prometu

EVROPSKA
                              KOMISIJA

                                                      Bruselj, 23.2.2022
                                                      COM(2022) 59 final

                                                      2022/0041 (NLE)

                                            Predlog

                                        SKLEP SVETA

     o določitvi stališča, ki se v imenu Evropske unije zastopa na 57. zasedanju strokovnega
      odbora za prevoz nevarnega blaga Medvladne organizacije za mednarodni železniški
      promet v zvezi z določenimi spremembami Dodatka C h Konvenciji o mednarodnem
                                        železniškem prometu

SL                                                                                             SL
 ---pagebreak---                                 OBRAZLOŽITVENI MEMORANDUM

     1.      PREDMET UREJANJA PREDLOGA
     Ta predlog zadeva sklep o določitvi stališča, ki se v imenu Unije zastopa v strokovnem
     odboru za prevoz nevarnega blaga Organizacije za mednarodni železniški promet (OTIF) (v
     nadaljnjem besedilu: strokovni odbor RID). Nanaša se na predvideno sprejetje nekaterih
     sprememb tehničnih in upravnih določb iz Priloge k Dodatku C h Konvenciji o mednarodnem
     železniškem prometu (COTIF). O teh spremembah naj bi odločal omenjeni odbor.

     2.      OZADJE PREDLOGA

     2.1.    Konvencija o mednarodnem železniškem prometu (COTIF)
     Konvencija o mednarodnem železniškem prometu z dne 9. maja 1980, kakor je bila
     spremenjena z Vilenskim protokolom z dne 3. junija 1999, je mednarodni sporazum, katerega
     pogodbenice so Unija in 25 držav članic (z izjemo Cipra in Malte).
     Evropska unija je h konvenciji COTIF pristopila na podlagi Sklepa Sveta 2013/103/EU z dne
     16. junija 20111.

     2.2.    Pravilnik o mednarodnem prevozu nevarnega blaga po železnici (v nadaljnjem
             besedilu: RID)
     Konvencija COTIF v skladu s svojim členom 7 med drugim zajema tudi dodatke iz svojega
     člena 6. To zajema „Pravilnik o mednarodnem prevozu nevarnega blaga po železnici“ (v
     nadaljnjem besedilu: RID), ki je Dodatek C h Konvenciji. RID se uporablja, če izjave niso
     pripravljene v skladu z ustreznimi določbami COTIF2.
     Cilj RID je ureditev mednarodnega prevoza nevarnega blaga po železnici med državami
     članicami OTIF, ki uporabljajo pravila RID (v nadaljnjem besedilu: pogodbenice RID)3.
     Direktiva 2008/68/ES o notranjem prevozu nevarnega blaga4 določa, da se RID uporablja tudi
     za prevoz znotraj držav članic EU.

     2.3.    Strokovni odbor RID
     Strokovni odbor RID je organ, ustanovljen v skladu s členom 13(1) COTIF. Strokovni odbor
     RID v skladu s členom 18 COTIF sprejema odločitve o predlogih za spremembo Konvencije.
     Sestavljajo ga predstavniki držav članic OTIF, ki uporabljajo RID in predpise Evropske unije.

     1
            Sklep Sveta 2013/103 z dne 16. junija 2011 o podpisu in sklenitvi Sporazuma med Evropsko unijo in
            Medvladno organizacijo za mednarodni železniški promet o pristopu Evropske unije h Konvenciji o
            mednarodnem železniškem prometu (COTIF) z dne 9. maja 1980, kakor je bila spremenjena z
            Vilenskim protokolom z dne 3. junija 1999 (UL L 51, 23.2.2013, str. 1).
     2
            Člen 42(1) COTIF.
     3
            Trenutno je 50 držav članic OTIF in 45 držav pogodbenic RID.
     4
            Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu
            nevarnega blaga (UL L 260, 30.9.2008, str. 13).

SL                                                     1                                                        SL
 ---pagebreak---      2.4.    Predvideni akt strokovnega odbora RID
     Strokovni odbor RID naj bi 25. maja 2022 na svojem 57. zasedanju sprejel sklop sprememb
     za posodobitev Priloge k RID (v nadaljnjem besedilu: predvideni akt) glede na tehnični in
     znanstveni napredek.
     Namen predvidenega akta je s posodobitvijo nekaterih določb zagotoviti varen in zanesljiv
     železniški prevoz nevarnega blaga. Te določbe bi med drugim vključevale seznam nevarnega
     blaga, ki ga je dovoljeno prevažati, navodila za pakiranje, seznam veljavnih standardov in
     druge tehnične zahteve, ki se uporabljajo za različne vrste embalaže.
     Opozoriti je treba, da se mednarodne določbe o prevozu nevarnega blaga sprejemajo v
     različnih mednarodnih organizacijah, kot je OTIF. Med njimi so Ekonomska komisija
     Združenih narodov za Evropo (UN-ECE) in različni specializirani organi Združenih narodov,
     kot je pododbor strokovnjakov ekonomskega in socialnega sveta Združenih narodov
     (ECOSOC) za prevoz nevarnega blaga. Ker morajo biti pravila med seboj združljiva, so
     organizacije, ki pri tem sodelujejo, razvile kompleksen mednarodni sistem za usklajevanje in
     harmonizacijo. Spremembe določb se sprejemajo v dvoletnih ciklih.
     V posvetovanjih glede teh sprememb je sodelovalo veliko različnih strokovnjakov iz javnega
     in zasebnega sektorja. Med pripravo teh sprememb so potekali naslednji tehnični sestanki:
     –       v okviru pododbora strokovnjakov ECOSOC ZN za prevoz nevarnega blaga na
             njegovem:
     (1)     55. zasedanju v Ženevi od 1. do 5. julija 2019,
     (2)     56. zasedanju v Ženevi od 4. do 10. decembra 2019,
     (3)     57. zasedanju v Ženevi od 27. novembra do 8. decembra 2020,
     –       v okviru skupnega zasedanja (UN-ECE – OTIF) strokovnega odbora RID in delovne
             skupine za prevoz nevarnega blaga na:
     (1)     jesenskem zasedanju v Ženevi od 10. do 18. septembra 2020,
     (2)     spomladanskem zasedanju v Bernu od 15. do 19. marca 2021,
     (3)     jesenskem zasedanju v Ženevi od 21. septembra do 1. oktobra 2021,
     (4)     naslednje skupno zasedanje bo potekalo v Bernu od 14. do 18. marca 2022,
     –       v okviru stalne delovne skupine strokovnega odbora RID na njenem:
     (1)     12. zasedanju v Bernu (videokonferenca) od 24. do 26. novembra 2020,
     (2)     13. zasedanju v Ženevi od 15. do 19. novembra 2021.
     Na teh sestankih so strokovnjaki navedenih odborov obravnavali in proučili posamezne
     predloge za spremembe. V večini primerov so bili priporočeni ukrepi podprti soglasno.
     Priporočila za nekatere predloge podpira večina strokovnjakov.
     V skladu s 35. členom COTIF začnejo spremembe, ki jih je sprejel strokovni odbor RID, za
     vse pogodbenice veljati prvi dan šestega meseca po mesecu, v katerem je generalni sekretar o
     njih obvestil pogodbenice. Pogodbenice lahko pošljejo ugovor v štirih mesecih po dnevu
     obvestila. Če ugovarja četrtina pogodbenic, spremembe ne začnejo veljati.
     38. člen COTIF določa, da je za uresničevanje glasovalne pravice in pravice do ugovora,
     predvidenih v drugem in četrtem odstavku 35. člena COTIF, „število glasov, ki pripadajo
     organizaciji za regionalno gospodarsko povezovanje, v tem primeru Evropski uniji, enako
     številu glasov tistih njenih držav članic, ki so hkrati tudi članice organizacije“.

SL                                                 2                                                SL
 ---pagebreak---      Če ne bo ugovarjalo zadostno število pogodbenic, bodo spremembe, ki jih zadeva ta predlog,
     predvidoma začele veljati 1. januarja 2023, s čimer bodo postale zavezujoče za Unijo in
     države članice ter sestavni del pravnega reda Unije.

     3.        STALIŠČE, KI SE ZASTOPA V IMENU UNIJE

     3.1.      Izključna pristojnost Unije
     Unija je polnopravna pogodbenica Konvencije COTIF.
     Poleg tega člen 1 Direktive 2008/68/ES določa, da se Priloga k RID uporablja za prevoz
     nevarnega blaga po železnici znotraj držav članic ali med njimi, razen držav članic brez
     železniškega sistema. Člen 4 Direktive 2008/68/ES v zvezi s tretjimi državami določa, da se
     „prevoz nevarnega blaga med državami članicami in tretjimi državami [...] odobri, če je v
     skladu z zahtevami ADR5, RID in ADN6, razen če ni v prilogah navedeno drugače“.
     V ta namen je bila Komisija v skladu s členom 8 Direktive pooblaščena, da z delegiranim
     aktom prilagodi Oddelek II.1 Priloge II k Direktivi 2008/68/ES.
     Prav tako bi bilo treba opozoriti, da je Direktiva 2008/68/ES o notranjem prevozu nevarnega
     blaga7 na seznamu instrumentov Unije, prek katerih je Unija izvajala svoje pristojnosti in ki
     so veljali v času sklenitve Sporazuma med EU in OTIF8.

     3.2.      Stališče, ki se zastopa
     Spremembe RID v celoti spadajo v izključno pristojnost Unije in treba je določiti stališče
     Unije.
     Predvidene spremembe veljajo za primerne za zagotavljanje varnega prevoza nevarnega blaga
     na stroškovno učinkovit način ob upoštevanju tehnološkega napredka in se zato lahko
     podprejo.

     4.        PRAVNA PODLAGA

     4.1.      Postopkovna pravna podlaga
     4.1.1.    Načela
     Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe
     o določitvi „stališč, ki naj se v imenu Unije zastopajo v organu, ustanovljenem s sporazumom,
     kadar ta organ sprejema akte s pravnim učinkom, razen aktov o spremembah ali dopolnitvah
     institucionalnega okvira sporazuma“.
     Pojem „akti s pravnim učinkom“ vključuje tudi akte, ki imajo pravni učinek zaradi pravil
     mednarodnega prava, ki veljajo za zadevni organ. Vključuje tudi instrumente, ki nimajo

     5
              Evropski sporazum o mednarodnem prevozu nevarnega blaga po cesti, sklenjen v Ženevi 30. septembra
              1957.
     6
              Evropski sporazum o mednarodnem prevozu nevarnega blaga po celinskih plovnih poteh, sklenjen v
              Ženevi 26. maja 2000.
     7
              Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu
              nevarnega blaga (UL L 260, 30.9.2008, str. 13).
     8
              Dodatek k Prilogi I k Sklepu Sveta 2013/103/EU z dne 16. junija 2011.

SL                                                       3                                                        SL
 ---pagebreak---      zavezujočega učinka v mednarodnem pravu, a lahko „odločilno vpliva[jo] na vsebino
     ureditve, ki jo [sprejme] zakonodajalec Unije“9.
     4.1.2.    Uporaba v obravnavanem primeru
     Akt, k sprejetju katerega se poziva strokovni odbor RID, je akt s pravnim učinkom.
     Predvideni akt bo za Unijo po mednarodnem pravu zavezujoč v skladu s členom 6 RID, v
     skladu s katerim je Priloga, ki se spreminja, sestavni del te uredbe.
     Poleg tega se v skladu s členom 1 Direktive 2008/68/ES Priloga k RID uporablja za prevoz
     nevarnega blaga po železnici znotraj držav članic ali med njimi, razen držav članic brez
     železniškega sistema. Člen 4 Direktive 2008/68/ES v zvezi s tretjimi državami določa, da se
     „prevoz nevarnega blaga med državami članicami in tretjimi državami [...] odobri, če je v
     skladu z zahtevami ADR, RID in ADN, razen če ni v prilogah navedeno drugače“.
     Predvideni akt ne dopolnjuje ali spreminja institucionalnega okvira Sporazuma.
     Postopkovna pravna podlaga za predlagani sklep je zato člen 218(9) PDEU.

     4.2.      Materialna pravna podlaga
     4.2.1.    Načela
     Materialna pravna podlaga za sklep po členu 218(9) PDEU je odvisna predvsem od cilja in
     vsebine predvidenega akta, glede katerega naj bi se v imenu Unije zastopalo stališče.
     4.2.2.    Uporaba v obravnavanem primeru
     Glavni cilj in vsebina predlaganega sklepa se nanašata na prevoz nevarnega blaga po
     železnici.
     Materialna pravna podlaga za predlagani sklep je torej člen 91 PDEU.

     4.3.      Zaključek
     Pravna podlaga predlaganega sklepa bi moral biti člen 91 PDEU v povezavi s členom 218(9)
     PDEU.

     5.        OBJAVA PREDVIDENEGA AKTA

     Ker bo predlagani sklep strokovnega odbora RID spremenil prilogo k RID, je primerno, da se
     po njegovem sprejetju objavijo informacije o izidu srečanja v Uradnem listu Evropske unije.

     9
              Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64.

SL                                                       4                                                        SL
 ---pagebreak---                                                                  2022/0041 (NLE)

                                                      Predlog

                                                 SKLEP SVETA

         o določitvi stališča, ki se v imenu Evropske unije zastopa na 57. zasedanju strokovnega
          odbora za prevoz nevarnega blaga Medvladne organizacije za mednarodni železniški
          promet v zvezi z določenimi spremembami Dodatka C h Konvenciji o mednarodnem
                                            železniškem prometu

     SVET EVROPSKE UNIJE JE –
     ob upoštevanju Pogodbe o delovanju Evropske unije in zlasti člena 91 v povezavi s
     členom 218(9) Pogodbe,
     ob upoštevanju predloga Evropske komisije,
     ob upoštevanju naslednjega:
     (1)      Unija je h Konvenciji o mednarodnem železniškem prometu z dne 9. maja 1980, kakor
              je bila spremenjena z Vilenskim protokolom z dne 3. junija 1999 (v nadaljnjem
              besedilu: COTIF), pristopila na podlagi Sklepa Sveta 2013/103/EU1.
     (2)      V skladu s členom 6 COTIF mednarodni železniški promet in sprejem železniškega
              materiala v mednarodnem prometu urejajo pravila, ki so navedena v tem členu, zlasti
              „Pravilnik o mednarodnem železniškem prevozu nevarnega blaga (RID)“, ki je
              Dodatek C h Konvenciji.
     (3)      Direktiva 2008/68/ES Evropskega parlamenta in Sveta2 določa zahteve za prevoz
              nevarnega blaga po cesti, železnici ali celinskih plovnih poteh znotraj držav članic ali
              med njimi, pri čemer se sklicuje na RID.
     (4)      V skladu s členom 13(1)(d) COTIF lahko strokovni odbor za prevoz nevarnega blaga
              (v nadaljnjem besedilu: strokovni odbor RID) Organizacije za mednarodni železniški
              promet (v nadaljnjem besedilu: OTIF) sprejme spremembe Priloge k RID.
     (5)      Strokovni odbor RID bo na svojem 57. zasedanju 25. maja 2022 sprejel spremembe za
              prilagoditev Priloge k RID tehničnemu in znanstvenemu napredku.
     (6)      Primerno je določiti stališče, ki naj se v imenu Unije zastopa v strokovnem odboru
              RID, saj bodo spremembe RID za Unijo zavezujoče.
     (7)      Cilj predvidenih sprememb je zagotoviti varen in učinkovit prevoz nevarnega blaga ob
              upoštevanju znanstvenega in tehničnega napredka v sektorju ter razvoja novih snovi in
              izdelkov, ki bi lahko predstavljali nevarnost med prevozom.
     (8)      Predvidene spremembe veljajo za primerne za zagotavljanje varnega prevoza
              nevarnega blaga na stroškovno učinkovit način in se zato lahko podprejo.

     1
              Sklep Sveta 2013/103/EU z dne 16. junija 2011 o podpisu in sklenitvi Sporazuma med Evropsko unijo
              in Medvladno organizacijo za mednarodni železniški promet o pristopu Evropske unije h Konvenciji o
              mednarodnem železniškem prometu (COTIF) z dne 9. maja 1980, kakor je bila spremenjena z
              Vilenskim protokolom z dne 3. junija 1999 (UL L 51, 23.2.2013, str. 1).
     2
              Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu
              nevarnega blaga (UL L 260, 30.9.2008, str. 13).

SL                                                        5                                                        SL
 ---pagebreak---      (9)    O manjših spremembah dokumentov iz Priloge se je mogoče dogovoriti na tehnični
            ravni na 14. zasedanju stalne delovne skupine strokovnega odbora RID 23. in 24. maja
            2022, tudi na podlagi priporočil skupnega sestanka strokovne skupine UN/ECE v
            okviru strokovnega odbora RID in delovne skupine za prevoz nevarnega blaga —

     SPREJEL NASLEDNJI SKLEP:

                                               Člen 1
     Stališče, ki se v imenu Unije zastopa na 57. zasedanju strokovnega odbora za prevoz
     nevarnega blaga (strokovni odbor RID) Organizacije za mednarodni železniški promet (OTIF)
     v okviru Konvencije o mednarodnem železniškem prometu z dne 9. maja 1980, kakor je bila
     spremenjena z Vilenskim protokolom z dne 3. junija 1999, je določeno v Prilogi k temu
     sklepu.

     Predstavniki Unije v strokovnem odboru RID se lahko sporazumejo o manjših spremembah
     dokumentov iz Priloge brez nadaljnjega sklepa Sveta.

                                               Člen 2
     Sklepi strokovnega odbora RID se po sprejetju objavijo v Uradnem listu Evropske unije,
     vključno z navedbo datuma začetka veljavnosti.

                                               Člen 3
     Ta sklep je naslovljen na Komisijo.
     V Bruslju,

                                               Za Svet
                                               predsednik

SL                                               6                                                 SL
 ---documentbreak---                               EVROPSKA
                              KOMISIJA

                                                      Bruselj, 23.2.2022
                                                      COM(2022) 59 final

                                                      ANNEX

                                          PRILOGA

                                               k

                                     Predlogu sklepa Sveta

     o določitvi stališča, ki se v imenu Evropske unije zastopa na 57. zasedanju strokovnega
      odbora za prevoz nevarnega blaga Medvladne organizacije za mednarodni železniški
      promet v zvezi z določenimi spremembami Dodatka C h Konvenciji o mednarodnem
                                        železniškem prometu

SL                                                                                             SL
 ---pagebreak---                                        PRILOGA

Predlog   Referenčni dokument          Zadeva                         Opombe       Stališče EU

   1.     OTIF/RID/CE/GTP/2021/2       Uskladitev med ADR in          Tehnično     Se strinja
                                       RID, da se v vzorec poročila   soglasje,
                                       o nesreči vključijo            doseženo v
                                       nove vrste embalaže            stalni
                                                                      delovni
                                                                      skupini
                                                                      OTIF, o
                                                                      sprejetju
                                                                      besedila,
                                                                      kakor je
                                                                      bilo
                                                                      spremenjen
                                                                      o

   2.     OTIF/RID/CE/GTP/2021/3 in    Uskladitev med ADR in          Tehnično     Se strinja
          OTIF/RID/CE/GTP/2021/INF.3   RID glede zahtev v zvezi s     soglasje,
                                       prikazanimi informacijami      doseženo v
                                                                      stalni
                                                                      delovni
                                                                      skupini
                                                                      OTIF, o
                                                                      sprejetju
                                                                      besedila,
                                                                      kakor je
                                                                      bilo
                                                                      spremenjen
                                                                      o

   3.     OTIF/RID/CE/GTP/2021/4       Namestitev varnostnih          Tehnično     Se strinja
                                       ventilov na rezervoarje za     soglasje,
                                       vnetljive utekočinjene pline   doseženo v
                                                                      stalni
                                                                      delovni
                                                                      skupini
                                                                      OTIF, o
                                                                      sprejetju
                                                                      besedila,
                                                                      kakor je
                                                                      bilo
                                                                      spremenjen
                                                                      o

   4.     OTIF/RID/CE/GTP/2021/5       Prečiščena besedila, ki so     Tehnično     Se strinja
                                       bila sprejeta na skupnem       soglasje,
                                       zasedanju v letih 2020 in      doseženo v
                                       2021 ter s strani stalne       stalni

SL                                          1                                                   SL
 ---pagebreak---                                     delovne skupine                 delovni
                                    strokovnega odbora RID          skupini
                                    novembra 2020                   OTIF, o
                                                                    sprejetju
                                                                    besedila,
                                                                    kakor je
                                                                    bilo
                                                                    spremenjen
                                                                    o

 5.   OTIF/RID/CE/GTP/2021/6        Uskladitev ADR in RID,          Tehnično     Se strinja
                                    med drugim glede zasnove,       soglasje,
                                    konstrukcije ter začetnega      doseženo v
                                    pregleda in preizkusa           stalni
                                    tlačnih posod, ki niso          delovni
                                    odobrene s strani ZN in so      skupini
                                    zasnovane, konstruirane in      OTIF, o
                                    preizkušene v skladu z          sprejetju
                                    referenčnimi standardi          besedila,
                                                                    kakor je
                                                                    bilo
                                                                    spremenjen
                                                                    o

 6.   OTIF/RID/CE/GTP/2021/INF.4    Prehodni ukrep v zvezi s        Tehnično     Se strinja
                                    točko 6.8.2.4.6 (postopki, ki   soglasje,
                                    jih pristojni organ uporablja   doseženo v
                                    za odobritev strokovnjakov,     stalni
                                    izvajanje pregledov             delovni
                                    vagonov cistern in              skupini
                                    vzajemno priznavanje            OTIF, o
                                    takih pregledov)                sprejetju
                                                                    besedila,
                                                                    kakor je
                                                                    bilo
                                                                    spremenjen
                                                                    o

 7.   OTIF/RID/CE/GTP/2021/INF.11   Predlogi za prilagoditev        Tehnično     Se strinja
                                    poglavja 6.8 RID, da se         soglasje,
                                    upoštevajo zelo velike          doseženo v
                                    cisterne-zabojniki              stalni
                                                                    delovni
                                                                    skupini
                                                                    OTIF, o
                                                                    sprejetju
                                                                    besedila,
                                                                    kakor je
                                                                    bilo
                                                                    spremenjen

SL                                       2                                                    SL
 ---pagebreak---                                                                            o

     Vsi navedeni dokumenti so na voljo na spletni strani OTIF (http://otif.org/en/?page_id=1119)
     in šteje se, da zajemajo spremembe, obravnavane v stalni delovni skupini strokovnega odbora
     RID novembra 2021 in upoštevane v Prilogi I k dokumentu OTIF/RID/CE/GTP/2021-A
     (Končno poročilo 13. zasedanja stalne delovne skupine strokovnega odbora RID –
     Ženeva/hibridno zasedanje, od 15. do 18. novembra 2021), prav tako na voljo na spletni strani
     OTIF (http://otif.org/en/?page_id=254).

SL                                                3                                                  SL